

ΠΡΟΤΥΠΟ ΓΥΜΝΑΣΙΟ ΕΥΑΓΓΕΛΙΚΗ ΣΧΟΛΗ ΣΜΥΡΝΗΣ

ΓΡΑΠΤΕΣ ΠΡΟΑΓΩΓΙΚΕΣ ΕΞΕΤΑΣΕΙΣ ΜΑΙΟΥ ΙΟΥΝΙΟΥ 2015

Μάθημα των Θρησκευτικών 12/06/2015

1. Ποια η ηθικο – φιλοσοφική θέση και ποιος ήταν ο κοινωνικός ρόλος των Σαδδουκαίων κατά τα χρόνια του Χριστού;
2. Πως συμβολίζονται οι τέσσερεις ευαγγελιστές στην τέχνη;
3. Ο Συμεών μιλώντας στην Παναγία τής είπε: «ο πόνος για το παιδί σου θα διαπεράσει την καρδιά σου σαν δίκοπο μαχαίρι». Σε ποια γεγονότα της ζωής της άραγε αναφέρεται;
4. «Μκ 6,6 …Ο Ιησούς περιόδευε στα γύρω χωριά και δίδασκε.7 Κάλεσε τους δώδεκα μαθητές του κι άρχισε να τους στέλνει δύο δύο… 8 Τους παράγγειλε να μην παίρνουν τίποτε μαζί τους για τον δρόμο: ούτε σακίδιο ούτε φαγητό ούτε χρήματα στο ζωνάρι παρά μόνο ραβδί· 9 να βάλουν σανδάλια στα πόδια τους και να μην πάρουν μαζί τους διπλά ρούχα.

Μτ 10, 7 Όπου πάτε, να κηρύττετε λέγοντας πως έφτασε η Βασιλεία του Θεού. 8 Να θεραπεύετε τους αρρώστους, να ανασταίνετε τους νεκρούς, να γιατρεύετε τους λεπρούς, να κάνετε καλά τους δαιμονισμένους. Δωρεάν τα λάβατε, δωρεάν και να τα δίνετε».

Για ποιο έργο και πώς προετοίμαζε ο Χριστός τους μαθητές του; Ποιες υποδείξεις τους έκανε;

1. Βάλτε σε χρονολογική σειρά τα παρακάτω γεγονότα μεταφέροντάς τα στο φύλλο απαντήσεων

• Βάπτιση • Υπαπαντή • Κλήση των μαθητών • Γέννηση

• Ο δωδεκαετής Ιησούς στον Ναό • Ευαγγελισμός

• Προσκύνηση των μάγων • Αποκεφάλιση του Ιωάννη

• Κήρυγμα στην Ναζαρέτ • Φυγή στην Αίγυπτο

1. Τι ήταν και τι φανερώνουν οι Παραβολές του Χριστού;
2. Ποια ήταν η θέση των γυναικών στην ισραηλιτική κοινότητα τα χρόνια του Χριστού;
3. "*Δεν υπάρχει πια Ιουδαίος και ειδωλολάτρης,*

*δεν υπάρχει δούλος και ελεύθερος,*

*δεν υπάρχει άντρας και γυναίκα·*

*όλοι σας είστε ένας, χάρη στον Ιησού Χριστό* ".Γαλ 3, 28

Να σχολιάσετε το παραπάνω κείμενο (90 περ. λέξεις)

1. Τα πλούτη και ο άνθρωπος

"*Τα πλούτη είναι ένα μέσο.*

*Μπορείς να τα χρησιμοποιείς σωστά;*

*Τότε υπηρετούν τη δικαιοσύνη.*

*Με λάθος τρόπο τα χρησιμοποιείς;*

*Τότε υπηρετούν την αδικία.*

*Γιατί τα πλούτη από τη φύση τους*

*υπηρετούν και δεν εξουσιάζουν.*

*Ο νους του ανθρώπου*

*και ελεύθερο κριτήριο έχει*

*και μόνος του αποφασίζει*

*πώς θα χρησιμοποιήσει όσα του δόθηκαν.*

*Επομένως ο στόχος δεν είναι*

*να εξαφανίσουμε τα υλικά αγαθά,*

*αλλά τις αδυναμίες της ψυχής,*

*που δεν επιτρέπουν να κάνουμε*

*καλή χρήση των αγαθών*".

Κλήμης Αλεξανδρεύς χριστιανός συγγραφέας του 2ου μ.Χ. αι.

Να σχολιάσετε το παραπάνω κείμενο (90 περ. λέξεις)

**ΝΑ ΑΠΑΝΤΗΣΕΤΕ ΣΕ ΕΞΙ (6) ΕΡΩΤΗΣΕΙΣ ΕΠΙΛΟΓΗΣ ΣΑΣ**

**ΣΤΟ ΦΥΛΛΟ ΑΠΑΝΤΗΣΕΩΝ**

**ΣΑΣ ΕΥΧΟΜΑΙ ΝΑ ΕΧΕΤΕ ΕΥΣΤΟΧΙΑ ΚΑΙ ΕΠΙΤΥΧΙΑ!**

Ο ΔΙΥΕΘΥΝΤΗΣ Ο ΚΑΘΗΓΗΤΗΣ

Ν. ΛΙΝΑΡΔΟΣ Γ.ΚΑΠΕΤΑΝΑΚΗΣ